หุ้นไทยภาคเช้าปิดลบ 5.94 จุด
เช้าวันนี้ดัชนีหุ้นไทยปิดที่ระดับ 1,198.07 จุด ลดลง 5.94 จุด หรือ 0.49% มีมูลค่าการซื้อขาย 12,037.48 ล้านบาท
29 มี.ค. 2555

เช้าวันนี้ดัชนีหุ้นไทยปิดที่ระดับ 1,198.07 จุด ลดลง 5.94 จุด หรือ 0.49% มีมูลค่าการซื้อขาย 12,037.48 ล้านบาท
ดัชนีหุ้นไทยเช้าวันที่ 29 มี.ค. ปรับตัวลดลงตามตลาดหุ้นภูมิภาค หลังนักลงทุนกังวลเศรษฐกิจจีน และปัญหาเศรษฐกิจยุโรป เนื่องจากมีโอกาสที่สเปนจะต้องขอรับความช่วยเหลือทางการเงิน ทำให้มีแรงเทขายทำกำไรออกมา กดดัชนีภาคเช้าปิดที่ระดับ 1,198.07 จุด ลดลง 5.94 จุด หรือ 0.49% มูลค่าการซื้อขาย 12,037.48 ล้านบาท
5 อันดับหุ้นที่มีมูลค่าการซื้อขายสูงสุด
1. TCAP ปิดที่ 33.75 บาท เพิ่มขึ้น 1 บาท หรือ 3.05% มูลค่าการซื้อขาย 861.73 ล้านบาท2. BBL ปิดที่ 185 บาท ลดลง 2 บาท หรือ 1.07% มูลค่าการซื้อขาย 558.20 ล้านบาท3. PTTGC ปิดที่ 71.75 บาท ลดลง 1.25 บาท หรือ 1.71%  มูลค่าการซื้อขาย 524.59 ล้านบาท4. PTT ปิดที่ 355 บาท ลดลง 4 บาท หรือ 1.11% มูลค่าการซื้อขาย 488.93 ล้านบาท5. IVL ปิดที่ 38.25 บาท เพิ่มขึ้น 0.25 บาท หรือ 0.66% มูลค่าการซื้อขาย 440.96 ล้านบาท 
บริษัทหลักทรัพย์(บล.)ดีบีเอสวิคเคอร์ส(ประเทศไทย) ระบุว่า ดัชนีหุ้นไทยอ่อนตัวลงตามภูมิภาค เนื่องจากยังกังวลกับเศรษฐกิจจีนหลังจากดัชนีภาคการผลิต (PMI) เดือนมี.ค.ลงมาต่ำกว่า 50 ประกอบการคาดการณ์ว่าผลประกอบการไตรมาส 1 ปีนี้ของกลุ่มปิโตรเคมี, โลหะ และยานยนต์จะลดลงเนื่องจากอุปสงค์ที่อ่อนแอ และกังวลกับปัญหาหนี้สินของสเปนหลังมีข่าวว่าอาจต้องขอรับความช่วยเหลือจาก EU ซึ่งหากสเปนมีปัญหามากขึ้นก็อาจฉุดเศรษฐกิจยุโรปให้ย่ำแย่กว่าที่คาดการณ์ไว้ 
อย่างไรก็ตาม ในประเทศยังมีแรงหนุนจากมาตรการกระตุ้นของภาครัฐ ซึ่งล่าสุดบอร์ดบีโอไออนุมัติมาตรการภาษีช่วยเหลือผู้ประกอบการที่จะขยายการลงทุนและลงทุนใหม่ในพื้นที่ถูกน้ำท่วมแล้ว, เม็ดเงินซอฟท์โลนกำลังจะทยอยเข้าระบบ และเดือนเม.ย.จะมีการปรับขึ้นค่าแรงขั้นต่ำ 40% ซึ่งจะช่วยกระตุ้นกำลังซื้อในประเทศ ทำให้มองว่าอุตสาหกรรมที่อิงกับการอุปโภคและบริโภคในประเทศยังไปได้ดีและถูกกระทบจากปัญหาเศรษฐกิจภายนอกจำกัด 
นอกจากนี้  ในช่วงนี้เป็นเทศกาลคาดการณ์ผลประกอบการ 1Q55 ของกลุ่มแบงค์ ซึ่งคาดว่าจะเติบโตก้าวกระโดดมากเมื่อเทียบ QoQ ดังนั้นเราจึงให้น้ำหนักการลงทุนเป็น Overweight  กับกลุ่มที่เป็น Domestic Play เช่น แบงค์, พาณิชย์, อาหาร, สื่อสาร และอสังหาริมทรัพย์ ส่วนการวิเคราะห์ทางเทคนิค มองว่า SET Index มีสิทธิอ่อนตัวต่อ แต่ถ้าไม่หลุดแนวฟิวเตอร์ 1195 จุด ก็ยังมีโอกาสที่จะกลับขึ้นไปที่ 1210-1220 จุด แต่หากต่ำกว่าแนวฟิวเตอร์ดังกล่าวแนะนำ